**Դուն Ֆանչժո** (չինարեն՝ 董方卓, հունվարի 23, 1985(1985-01-23), Դալյան, Լյաոնին, Չինաստան), չինացի նախկին պրոֆեսիոնալ ֆուտբոլիստ, որը խաղացել է որպես հարձակվող։

Ակումբային կարիերա
------------------

### Վաղ կարիերա

Դոնգը հայտնի է դարձել 2000 թվականին, երբ մինչև 17 տարեկանների մրցաշարում ճանաչվել է ամենապիտանի խաղացող։ 2002 թվականին միացել է «Դալյան Սայդելունին» և օգնեց նրանց դառնալ չինական Jia-B լիգայի փոխչեմպիոն։ Դրանից հետո նա ընդգրկվել է մինչև 23 տարեկանների ազգային հավաքականում, ինչպես նաև տեղափոխվել է «Դալյան Շիդե», որն ամենահաջողակ ֆուտբոլային ակումբներից մեկն էր Չինաստանում։ «Դալյանի» կազմում իր առաջին գոլը Դունը խփել է Ասիայի ֆուտբոլի կոնֆեդերացիայի Չեմպիոնների լիգայի 2002-03 թվականների որակավորման փուլում։

### Մանչեսթեր Յունայթեդ

Դունը «Դալյանից» տեղափոխվելէ «Մանչեսթեր Յունայթեդի» 2004 թվականի հունվարի 12-ին՝ ստանալով £500,000 որպես նախնական վճար (այդ թիվը կարող էր հասնել £3,5 միլիոնի)։ Նա դարձել է «Մանչեսթեր Յունայթեդի» առաջին արևելաասիացի խաղացողը։

«Մանչեսթեր Յունայթեդի» հետ պայմանագիր կնքելուց հետո Դունը հնարավորություն չի ունեցել միանգամից խաղալ գլխավոր թիմի համար աշխատանքի թույլտվություն ստանալու իրավունք չունենալու պատճառով։ Իրավական խնդիրների պատճառով Դունը վարձավճարով տեղափոխվել է Բելգիայի Առաջին դիվիզիոնում հանդես եկող «Ռոյալ Անտվերպեն» ակումբ, որտեղ աշխատանքային օրենսդրությունն այդքան խիստ չէր։ Առաջին մրցաշրջանում նա խփել է մեկ գոլ ինը խաղերի ընթացքում, և սկսել է ընտելանալ նոր միջավայրին։ Դունի համար երկրորդ մրցաշրջանն սկսվել է ավելի խոստումնալից, նա աչքի ընկավ իր յոթ խաղերից վեցում, որոնց բոլորըի սկզբում եղել է պահեստայինների նստարանին։ Այնուամենայնիվ, վնասվածքի և միջազգային պարտականություններից պատճառով նրա մարզավիճակը վատացել է մրցաշրջանի վերջին կեսում, և նա ավարտել է 22 խաղերը խփելով 7 գոլ։ 2005–06 մրցաշրջանի սկզբում նա հրավիրվել էր միանալու «Մանչեսթեր Յունայթեդին» նախամրցաշրջանային շրջագայությանը և ակումբի կազմում իր ոչ պաշտոնական դեբյուտը նշեց Հոնկոնգի դեմ ընկերական խաղում, որտեղ նա դարձել է գոլի հեղինակ, իսկ նրա թիմը հաղթել է 2-0 հաշվով։

2005-06 մրցաշրջանում Դունը դարձել է լավագույն ռմբարկու ինչպես իր թիմում, այնպես էլ Բելգիայի երկրորդ դիվիզիայում իր 18 գոլով և երկու հեթթրիքով։ 2006 թվականին, նա կրկին միացել է «Մանչեսթեր Յունայթեդին» նախամրցաշարային շրջագայությունում, և խփել է հաղթական գոլը «Կայզեր Չիֆսի» դեմ խաղում, որն ավարտվել է 1-0 հաշվով։ «Մանչեսթերի» մենեջեր Ալեքս Ֆերգյուսոնը նշել է, որ Դունն ունի արագություն և ֆիզիկական պատրաստություն», որպեսզի խաղա «Յունայթեդում» և հույս է հայտնել, որ նա հնարավորություն կունենա խաղալ ակումբի կազմում մինչև 2006 թվականի դեկտեմբերը։ Հայտարարվել է, որ Դունը կարող է ստանալ Բելգիայի քաղաքացիություն։ Սակայն դրա պատճառով Դունը կարող էր զրկվել Չինաստանի քաղաքացիությունից, այդ պատճառով այն երբեք չի չդիտարկվել։ 2006 թվականի դեկտեմբերի 15-ին՝ Դունի նախնական գրանցումից գրեթե երեք տարի հետո, նրան վերջապես թույլտվություն է տրվել խաղալում Անգլիայում (նախորդ երկու տարիների ընթացքում նա Չինաստանի ազգային հավաքականի համար անցկացրել էր բավարար խաղերի)։ Խաղալու իրավունք ստանալուց հետո նա հետ է կանչվել «Ռոյալ Անտվերպեն»՝ ստանալով նոր պայմանագիր մինչև 2010 թվականը և մրցաշրջանըի ընթացքում անցկացրած 15 խաղում խփելով 11 գոլ՝ համալրվելով «Մանչեսթեր Յունայթեդի» հիմնական կազմը 2007 թվականի հունվարի 17-ին։

Օլդ Թրաֆորդում նորամուտը Դունը նշել է 2007 թվականի մարտի 13-ին՝ Եվրոպական XI-ի դեմ ընկերական բարեգործական խաղում՝ 4-3 հաշվով և իր թիմի հաղթանակով ավարտված խաղի 72-րդ րոպեին փոխարինելով Ալան Սմիթին։ Նա կանոնավոր խաղացել է «Մանչեսթեր Յունայթեդի» համար, և 2007 թվականի մայիսի 9-ին կատարել իր նորամուտը Պրեմիեր Լիգայում՝ համագործակցելով Օլե Գուննար Սուլշերի հետ «Չելսիի» դեմ խաղում Սթեմֆորդ Բրիջում։ 2007 թվականի սեպտեմբերի 26-ին Դունը Օլդ Թրաֆորդում մասնակցել է թիմի ամբողջ խաղին Լիգայի գավաթում «Քովենթրի Սիթիից» 2-0 հաշվով կրած պարտության ժամանակ։ 2007 թվականի դեկտեմբերի 12-ին Դունն անցկացրել է իր առաջին հանդիպումը ՈՒԵՖԱ-ի Չեմպիոնների լիգայում՝ «Ռոմայի» դեմ 2007–08 մրցաշրջանի խմբային փուլի վերջին խաղում փոխարինելով իր ընկեր հարձակվող Ուեյն Ռունիին։ Այդ խաղով Դունը դարձավ ՈՒԵՖԱ-ի Չեմպիոնների լիգային մասնակցած երկրորդ չինացին Սուն Սյանից հետո։ Այնուամենայնիվ, նա կարողացել է երեք խաղում չորս գոլ խփել պահեստայինների կազմում լինելով, մինչև վնասվածք ստանալը։

2008-09 մրցաշրջանի մեկնարկից առաջ Դունը չի ընդգրկվել հիմնական կազմում, իսկ 21 համարով շապիկը տրվել էր Ռաֆայելին։ 2008 թվականի օգոստոսի 28-ին Դունը և «Մանչեսթեր Յունայթեդը» փոխադարձաբար պայմանավորվել են, որ նրա պայմանագիրը պետք է խզվի, որպեսզի նա կարողանա հիմնական կազմում խաղալ այլ ակումբում։

### Դալիան Շիդե

2008 թվականի օգոստոսի 27-ին Դունը վերադարձել է «Դալյան Շիդե»։ «Մանչեսթեր Յունայթեդում» խաղալուց հետո նրա հանդեպ սպասելիքները բարձր էին, սակայն վերադարձից հետո նրա ելույթը լիգայում շատ վատ է եղել։ Դունը պայքարել է գոլեր խփելու համար, սակայն արդյունքում տեղափոխվել է պահեստայինների կազմ։ Նրա վատ ելույթները լիգայում խանգարել են Չինաստանի ազգային հավաքականին միանալուն։

### Վերադարձ Եվրոպա

«Լեգիա» լեհական ակումբի մոտ ուսումնական ճամբարի մասնակցելուց հետո Դունը կնքել է 18 ամսվա համաձայնագիր՝ հնարավորություն ունենալով երկու տարի ավելացնել՝ կախված իր ելույթներից։ Չնայած մի քանի նախամրցաշրջանային տպավորիչ ընկերական հանդիպումներին՝ Դունը լիգայում երկու ոչ հաջող ելույթներից հետո հայտնվել է պահեստայինների նստարանին։ 2010 թվականի օգոստոսի 1-ին «Լեգիան» հեռացրել է նրան։ Նախկին թիմակցի՝ Կրիշտիանու Ռոնալդուի առաջարկությոմաբ, 2010 թվականի օգոստոսին պորտուգալական «Պորտիմոնենսե» ակումբը Դունի հետ ստորագրել է մեկ տարվա պայմանագիր։ «Պորտիմոնենսեում» անցկացրած ժամանակի մեծ մասը Դունը հաճախ չի մասնակցել խաղերին և եղել է պահեստային նստարանին։ Նա հիասթափվել է իր խաղաժամանակի քիչ լինելուց և խզել է պայմանագիրը «Պորտիմոնենսեի» հետ։ Դունն անմիջապես լքել է Պորտիմոնենսեն, և նրան կարճ ժամանակով միացել Սերբիայի Սուպերլիգայի «Սլոբոդա Պոյինտ Սևոյնոյին»։ Դունը տպավորություն է թողել «Սլոբոդայի» ընկերական հանդիպումների ժամանակ և Սերբիայի նորությունները նշել են, որ նա մոտ էր պայմանագիր կնքելուն։ Սակայն, ակումբը առաջարկել է միայն երկարաժամկետ պայմանագիր, իսկ ֆուտբոլիստը ցանկանում էր միայն կարճաժամկետ համաձայնություն։ Հաղորդվել է, որ Դունը շաբաթական 10,000 եվրո է խնդրել, սակայն բանակցությունները խափանվեցին, և նա կրկին մնացել է առանց ակումբի։

2011 թվականի մարտին Դունը միացել է Հայաստանի առաջնության «Միկա» ակումբին՝ գոլ խփելով 2011 թվականի Հայաստանի գավաթի եզրափակչում։ Մրցաշրջանի վերջում նա լքել է «Միկան» Չինաստանի առաջին լիգայի «Հունան Բիլոուզ» ակումբին միանալու համար։ Նա խաղացել է այնտեղ երկու տարի՝ խփելով 9 գոլ, ապա տեղափոխվել է չինական երկրորդ կարգի թիմ՝ «Հեբեյ Չժունցզի», որտեղ յոթ խաղում խփել է երկու գոլ։

Միջազգային կարիերա
------------------

Չինաստանի մինչև 20 տարեկանների հավաքական Դունը հրավիրվել է 2005 թվականի FIFA Աշխարհի երիտասարդական առաջնությանը մասնակցելու համար, որտեղ մասնակցել է մրցաշարի չորս խաղերից երեքին։ Դունն իր առաջին գոլը Չինաստանի ազգային հավաքականի կազմում խփել է 2006 թվականի հունիսի 3-ին Շվեյցարիայի դեմ 4-1 հաշվով իր թիմի պարտությամբ ավարտված խաղում։ Նա նաև հրավիրվել էր 2007 թվականի Ասիայի ֆուտբոլի կոնֆեդերացիայի Ասիական գավաթի խաղարկությանը մասնակցելու։ Դունը մասնակցել է 2008 թվականի Ամառային օլիմպիական խաղերին։ Նոր Զելանդիայի դեմ առաջին խաղում նա փոխարինել է Հան Փենին և խփել Չինաստանի առաջին գոլը հանդիպման 88-րդ րոպեին՝ ապահովելով ոչ-ոքի (1-1)։

Կարիերայի վիճակագրություն
-------------------------

### Միջազգային

Խաղերի վիճակագրություն| Ազգային հավաքական | Տարի | Խաղել | Գոլեր |
| --- | --- | --- | --- |
| Չինաստան |
| 2005 | 1 | 0 |
| 2006 | 7 | 1 |
| 2007 | 5 | 0 |
| Ընդհանուր | 13 | 1 |

*Առաջինը ցույց է տալիս Չինաստանի գոլերի քանակը, միավորների սյունակը ցույց է տալիս հաշիվը Ֆանչժուոյի յուրաքանչյուր գոլից հետո*

Դոնգ Ֆանչժուոյի կողմից խփված միջազգային գոլերի ցանկ| Համար | Ամսաթիվ | Վայր | Մրցակից | Միավորներ | Արդյունք | Մրցույթ | Նշումներ |
| --- | --- | --- | --- | --- | --- | --- | --- |
| 1 | հունիսի 3 2006 (հունիսի 3 2006) | Հարդթուրմ, Ցյուրիխ, Շվեյցարիա | Շվեյցարիա | 1–4 | 1–4 | Ընկերական |  |

Ձեռքբերումներ
-------------

**Միկա ՖԱ**

* Հայաստանի գավաթ – 2011

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  90minut.pl (польск.) — 2003.
4. ↑  «Man Utd sign Shide striker Dong Fangzhuo». *China Daily*. 2004 թ․ հունվարի 13. Վերցված է 2007 թ․ փետրվարի 28-ին.
5. ↑  «Chinese striker Dong leaves Manchester United». *Stuff.co.nz*. Reuters. 2008 թ․ օգոստոսի 29. Վերցված է 2011 թ․ սեպտեմբերի 29-ին.
6. ↑  «Dong close to Man Utd clearance». *BBC Sport*. British Broadcasting Corporation. 2006 թ․ հուլիսի 19. Վերցված է 2007 թ․ փետրվարի 28-ին.
7. ↑  «Man Utd gain work permit for Dong». *BBC Sport*. British Broadcasting Corporation. 2006 թ․ դեկտեմբերի 16. Վերցված է 2007 թ․ փետրվարի 28-ին.
8. ↑  «Dong signs new Man Utd contract». *BBC Sport*. British Broadcasting Corporation. 2007 թ․ հունվարի 17. Արխիվացված օրիգինալից 2020 թ․ հունվարի 14-ին. Վերցված է 2020 թ․ ապրիլի 25-ին.
9. ↑  McNulty, Phil (2007 թ․ մայիսի 9). «Chelsea 0–0 Man Utd». *BBC Sport*. British Broadcasting Corporation. Վերցված է 2007 թ․ օգոստոսի 23-ին.
10. ↑  Tuck, James (2008 թ․ օգոստոսի 28). «Reds confirm Dong exit». *ManUtd.com*. Manchester United. Վերցված է 2011 թ․ մարտի 20-ին.
11. ↑  Dong Fangzhuo says goodbye to United and joins Dalian, wearing No.9 Sina Sport, 27 August 2008.
12. ↑  DONG FANGZHUO: THE TRAVELLING DISAPPOINTMENT THAT WILL NEVER GIVE UP at wildeastfootball.net, 13-4-2011, retrieved 10-4-2017
13. ↑  «Shirak 1-4 Mika». *soccerway.com/*. Soccerway. Վերցված է 2020 թ․ հուլիսի 6-ին.
14. ↑  Zheng and Dong head China soccer squad for Beijing
15. ↑  Dong Secures Draw For China
16. 1 2 3 4  Ֆուտբոլիստի էջը *National Football Teams* կայքում(անգլ.)

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը *National Football Teams* կայքում(անգլ.)
* Stats at Royal Antwerp F.C. (nl)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · FootballDatabase.eu · ForaDeJogo (խաղացող) · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՖԻՖԱ |

 |